OpenLLM-France/wikimedia huggingface dataset:
# Cementeri Municipal (Picassent)

El Cementeri Municipal és el cementiri de Picassent (Horta Sud), una obra protegida com a Bé immoble de rellevància local amb el número 46.16.194-E11. Està format per tres recintes perquè s'ha ampliat en diverses ocasions, a la dècada del 1980 i a la dècada del 2010. La façana neogòtica està a cavall entre la dècada del 1890 i la dècada del 1900. Hi ha només un panteó, del 1941, amb una façana en forma de creu amb pilars jònics i arcs ogivals.
El 2009 es restaurà la capella del cementiri després del canvi de la imatge de la Mare de Déu amb un pressupost de 127.000 euros. L'ampliació del 2015 va suposar la creació de 68 nous nínxols, la restauració dels edificis existents i la millora de les instal·lacions, en unes obres que estaven pressupostades en 120.000 euros.

## Referències

* ↑ «Cementeri Municipal (Picassent)». http://eduwp.edu.gva.es. Patrimoni cultural valencià. [Consulta: 6 setembre 2017].
* ↑ «Picassent espera inaugurar las nuevas instalaciones del cementerio municipal antes del próximo 1 de novimebre». hortanoticias, 18-10-2009 [Consulta: 10 setembre 2017].
* ↑ «Picassent mejora y amplia el cementerio municipal». Elperiodic.com, 30-01-2015 [Consulta: 10 setembre 2017].
# La Fresnais

La Fresnais (en bretó An Onneg) és un municipi francès, situat a la regió de Bretanya, al departament d'Ille i Vilaine. L'any 2006 tenia 2.092 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.598 | 1.652 | 1.649 | 1.778 | 1.995 | 1.948 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2001 | Pierre Letondoux | |
| 2001- | Daniel Gaslain | |
# La Frontera

«La Frontera» té aquests significats:
* La Frontera (Conca), un municipi de la província de Conca, Castella-La Manxa.
* La Frontera (El Hierro), un municipi de la província de Santa Cruz de Tenerife, Illes Canàries.
* Arcos de la Frontera, un municipi na província de Cádiz, Andalusia.
* Jerez de la Frontera, un municipi na província de Cádiz, Andalusia.
* Vejer de la Frontera, un municipi na província de Cádiz, Andalusia.
# Frente para la Unidad de los Trabajadores

Frente para la Unidad de los Trabajadores (FUT) fou una agrupació electoral creada el 1977 per la Lliga Comunista Revolucionària, Acción Comunista, Partit Obrer d'Unificació Marxista i Organización de Izquierda Comunista per a presentar-se a les eleccions generals espanyoles de 1977, donat el fet que cap d'ells havia estat legalitzat a temps. A les eleccions va obtenir 41.208 vots (0,23%).

## Referències

* ↑ Iniesta de Manresa, Rafael. La premsa trotskista (1939-2000): catàleg de les publicacions periòdiques trotskistes a les biblioteques catalanes. UAB, 2003. ISBN 844902305X.
* ↑ «Elecciones Generales 1977. Elecciones al Congreso y al Senado 1977». [Consulta: 11 novembre 2020].
# Frente de la Juventud

El Frente de la Juventud (FJ) va ser un partit de l'extrema dreta espanyola, escissió de Fuerza Joven, les joventuts de Fuerza Nueva, en 1978, que pretenien una renovació del discurs del partit. Els escindits, aproximadament 300 militants de FJ i també de la Secció C (servei d'ordre del FN), amb força a Madrid, València i Valladolid, a l'any següent es van unir amb altre grup escindit mesos abans a Barcelona, el Frente Nacional de la Juventud.
Dirigit per José de les Heras, Juan Ignacio Rodríguez i Ernesto Milà pretenia constituir-se com avantguarda revolucionària de l'extrema dreta. Ernesto Milà va ser acusat d'organitzar una manifestació il·legal i va marxar a París. El 12 de desembre de 1980 el seu secretari general, Juan Ignacio Rodríguez, va ser assassinat en estranyes circumstàncies. El gener de 1981 més de trenta militants van ser detinguts per la policia acusats d'activitats terroristes, entre altres atemptats van ser acusats de col·locar una bomba a Madrid per la qual va morir una persona i altres nou van resultar ferides. El partit es va dissoldre el 29 d'agost de 1982.
# Frente de Libertação do Arquipélago da Madeira

El Frente de Libertação do Arquipélago da Madeira, FLAMA (Front d'Alliberament de l'Arxipèlag de Madeira) fou un moviment independentista de Madeira que volia independitzar l'arxipèlag de Portugal, paral·lel al Front d'Alliberament de les Açores. El FLAMA va portar a terme 200 accions armades en els anys 1974-1975, durant la Revolució dels Clavells, reivindicant la independència de l'arxipèlag. Sembla que el moviment era finançat per maderesos emigrats als EUA i per polítics locals temerosos de la instauració d'un govern d'extrema esquerra a Lisboa.
Posteriorment amb la instauració del règim autonòmic de Madeira i l'estabilització política a Portugal, el sentiment independentista es va apaivagar. Hom afirma que un dels seus principals activistes fou Alberto João Jardim, cap del govern autonòmic local, president local del Partit Socialdemòcrata Portuguès i vicepresident del Partit Popular Europeu.

## Membres de la direcció

* João Batista de Sá
* João Costa Miranda
* Daniel Drumond

## Referències

* ↑ «Fundadores da FLAMA Asseguram que o Ressuscitar do Movimento Separatista Só Interessa a Jardim». Arxivat de l'original el 2011-12-14.
* ↑ James Minahan. Encyclopedia of the Stateless Nations: L-R. Greenwood Publishing Group, 1 gener 2002, p. 1135–. ISBN 978-0-313-32111-5.
* ↑ «Uma História de Autonomia - Episódio 12 - RTP Play - RTP» (en portuguès). RTP Play.
* ↑ «Bandeiras da FLAMA "têm dedo de pessoas que ocupam cargos muito altos na Região"» (en portuguès de Portugal). www.dnoticias.pt. Arxivat 2019-11-06 a Wayback Machine. «Còpia arxivada». Arxivat de l'original el 2019-11-06. [Consulta: 6 novembre 2019].
* ↑ «Fundadores da FLAMA asseguram que o ressuscitar do movimento separatista só interessa a Jardim». Público, 03-05-2009. Arxivat de l'original el 2011-10-12. [Consulta: 6 novembre 2019].
* ↑ Público. «Fundadores da FLAMA asseguram que o ressuscitar do movimento separatista só interessa a Jardim», 03-05-2009. Arxivat de l'original el 2011-10-12. [Consulta: 6 novembre 2019].
# Gai Escriboni Curió (cònsol)

Gai Escriboni Curió (en llatí: Gaius Scribonius Curio Burbulieus; ? - 53 aC) era fill del pretor Gai Escriboni Curió que l'any 100 aC, quan va ser assassinat el sediciós tribú Luci Apuleu Saturní, va donar suport als cònsols. Formava part de la gens Escribònia, d'origen plebeu, i de la família dels Curió.
Va ser un orador notable alabat per Ciceró, però no tenia grans coneixements ni memòria i això li va impedir ser considerat com un dels grans oradors. L'any 90 aC, en esclatar la Guerra màrsica, era tribú de la plebs. Després va servir a l'exèrcit de Sul·la durant la guerra a Grècia contra el general Arquelau, un dels generals de Mitridates VI Eupator, i després de la conquesta d'Atenes va assetjar al tirà Aristió a l'acròpoli.
L'any 82 aC va ser investit pretor i el 76 aC va ser elegit cònsol juntament amb Gneu Octavi. Al final del seu mandat va rebre la província de Macedònia i va fer una guerra que va durar tres anys contra el poble dels dàrdans i el poble dels mesis, al nord de la província, obtenint diverses victòries. Va ser el primer general romà que va arribar fins al Danubi en aquesta zona. En tornar a Roma (71 aC) va celebrar un triomf. Va participar en la vida política romana i es va oposar a Juli Cèsar. Era amic íntim de Ciceró al que va donar suport en les mesures contra els participants en la conspiració de Catilina (63 aC). En el judici de Publi Clodi per violació contra la Bona Dea, Curió va defensar Clodi, i Ciceró va atacar Curió i Clodi en els seus discursos dels quals es conserven considerables fragments, però no per això es va trencar la seva amistat, i Ciceró deia d'ell que era un dels pocs bons ciutadans romans. L'any 57 aC va ser nomenat pontífex màxim, i va morir quatre anys més tard, el 53 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 901-902.
# Freddie Veseli

Frédéric "Freddie" Veseli (Renens, el 20 de novembre de 1992) és un futbolista albanès que juga com defensa amb l'AC Lugano de la Super League suïssa.

## Enllaços externs

* Dades estadístiques sobre Frederic Veseli a soccerbase.com
* Freddie Veseli, Fitxa a Soccerway
# Arlena di Castro

Arlena di Castro és un comune (municipi) de la Província de Viterbo, a la regió italiana del Laci, situat a uns 80 km al nord-oest de Roma i a uns 15 km a l'oest de Viterbo. La vila va ser fundada a principis del segle XVI per Alessia Neri.
Arlena di Castro limita amb els municipis següents: Cellere, Piansano, Tessennano i Tuscània.
L'any 2017 la seva població era de 877 habitants.

## Referències

* ↑ Totes les dades de població: Institut Nacional d'Estadística (Itàlia)(ISTAT).
# Arcisac deths Angles

Arcisac eths Angles (oficial Arcizac-ez-Angles) és un municipi del departament francès dels Alts Pirineus, a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 118 | 138 | 130 | 127 | 157 | 191 | 252 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Lavigne | |

## Referències

* ↑ Toponímia occitana
# Geoplanoïdeus

Els geoplanoïdeus (Geoplanoidea) constitueixen una superfamília de triclàdides terrestres (geoplànids) i d'aigua dolça (dugèsids).
Els dugèsids i geoplànids comparteixen la presència d'una duplicació del clúster gènic ribosomal 18S.

## Filogènia

Arbre filogenètic dels triclàdides segons Sluys i col·laboradors (2009):
| Tricladida | Maricola Cavernicola Continenticola Planarioidea Planariidae Kenkiidae Dendrocoelidae Geoplanoidea Dugesiidae Geoplanidae |

## Referències

* 1 2 Sluys, R.; Kawakatsu, M.; Riutort, M.; Baguñà, J. «A new higher classification of planarian flatworms (Platyhelminthes, Tricladida)» (en anglès). Journal of Natural History, 43, 29-30, 2009, pàg. 1763-1777. DOI: 10.1080/00222930902741669.
* ↑ Carranza, S, Littlewood DT, Clough KA, Ruiz-Trillo I, Baguñà J, Riutort M. 1998. "A robust molecular phylogeny of the Tricladida (Platyhelminthes: Seriata) with a discussion on morphological synapomorphies". Proceedings of the Royal Society B: Biological Sciences. 265(1396):631-640.
# Asen Panchev

Asen Panchev (Sofia, 1 d'octubre de 1906 - Sofia, 17 de desembre de 1989) fou un futbolista búlgar de la dècada de 1930.
Fou 40 cops internacional amb la selecció búlgara entre 1926 i 1936.
Pel que fa a clubs, defensà els colors de Levski Sofia i Bohemians Praha.

## Referències

* ↑ Perfil a eu-football.info
* ↑ Mamrud, Roberto. «Bulgaria - Record International Players». RSSSF, 16-07-2009. Arxivat de l'original el 2012-06-14. [Consulta: 17 agost 2009].
* ↑ Perfil a levskisofia
# Oetrange

Oetrange (en luxemburguès: Éiter; en alemany: Oetringen) és una vila de la comuna de Contern del districte de Luxemburg al cantó de Luxemburg. Està a uns 9,5 km de distància de la Ciutat de Luxemburg.

## Referències

* ↑ «Oetrange». [Consulta: 22 setembre 2015].
# Ascension (cançó)

«Ascension» és una cançó de la banda virtual de rock alternatiu Gorillaz, amb la col·laboració de l'artista Vince Staples. Fou llançada el 23 de març de 2017 com a tercer senzill del cinquè àlbum de la banda, Humanz, però amb altres tres cançons més del disc.
Es va estrenar en l'emissora Beats 1 d'Apple Music, i tracta els temes de desigualtat i el racisme.

## Crèdits

* Damon Albarn – cantant, sintetitzador, teclats, bateria, programació
* The Twilite Tone – sintetitzador, bateria, veus addicionals
* Remi Kabaka Jr. – programació bateria
* Stephen Sedgwick – enginyeria enregistrament, enginyeria mescles
* John Davis – enginyeria masterització
* Michael Law Thomas – enginyeria addicional
* Vince Staples – cantant
* Casey Cuyao – assistència
* Samuel Egglenton – assistència
* KT Pipal – assistència
* The Humanz (Rasul A-Salaam, Starr Busby, Melanie J-B Charles, Drea D'Nur, Giovanni James, Marcus Anthony Johnson, Janelle Kroll, Brandon Markell Holmes, Imani Vonshà) – veus addicionals

## Referències

* ↑ Strauss, Matthew. «Gorillaz and Vince Staples Team for New Song “Ascension”: Listen» (en anglès). Pitchfork, 23-03-2017. [Consulta: 13 desembre 2022].
# Gabriel Company Bauzà

Gabriel Company Bauzà (Sant Joan, 16 de maig de 1930) és un ciclista mallorquí, ja retirat, que fou professional entre 1954 i 1962. En el seu palmarès destaquen dues victòries d'etapa de la Volta a Espanya, el 1955 i 1961, la Volta a Andalusia de 1958 i dues etapes de la Volta a Catalunya. El 1962 es retirà del ciclisme per una greu caiguda que patí durant la disputa del Giro d'Itàlia.
El gener de 2022 l'Ajuntament de Sant Joan va decidir canviar el nom del poliesportiu municipal i posar-li en nom "Poliesportiu municipal Gual, Company, Karmany" en record als ciclistes Miquel Gual Bauzà, Gabriel Company Bauzà i Antoni Karmany Mestres.

## Palmarés

* 1954
** 1r al G.P. de Martorell
* 1955
** 1r al Trofeu Masferrer
** 1r al Circuito Montañés
** 1r al Trofeu Borràs
** 1r al Trofeu de l'Esprint
** Vencedor d'una etapa de la Volta a Espanya
** Vencedor d'una etapa de la Volta a Catalunya
** Vencedor d'una etapa de la Bicicleta Eibarresa
* 1956
** 1r de la Clàssica de los Puertos
** 1r al Trofeu Borràs
* 1957
** Vencedor d'una etapa de la Volta a Catalunya
** Vencedor d'una etapa de la Volta a Andalusia
** 1r al G.P. de Sabadell
** 1r a València
* 1958
** 1r a la Volta a Andalusia
* 1959
** 1r al Trofeu Masferrer
* 1960
** Vencedor d'una etapa de la Volta a Andalusia
* 1961
** Vencedor d'una etapa de la Volta a Espanya

### Resultats a la Volta a Espanya

* 1955. 6è de la classificació general. Vencedor d'una etapa
* 1958. 24è de la classificació general
* 1959. 23è de la classificació general
* 1961. 28è de la classificació general. Vencedor d'una etapa
* 1962. 45è de la classificació general

### Resultats al Tour de França

* 1955. 57è de la classificació general

### Resultats al Giro d'Itàlia

* 1957. 31è de la classificació general
* 1961. 43è de la classificació general
* 1962. Abandona

## Referències

* ↑ «COMPANY BAUZÁ Gabriel». [Consulta: 13 novembre 2022].
* ↑ Sastre, Antoni «El ciclisme a Sant Joan (I)». Mel i sucre, 422, 01-08-2015, pàg. 12-13.
* ↑ Mir, Antoni. «EL ARCHIVO DE MIS RECUERDOS: Ciclistas de Mallorca - Gabriel Company Bauzá», 15-10-2018. [Consulta: 13 novembre 2022].
* ↑ «El Ayuntamiento de Sant Joan ha reconocido a 3 ciclistas de la localidad poniendo su nombre al '“Polideportivo Gual, Company, Karmany”'» (en spanish). [Consulta: 13 novembre 2022].

## Enllaços externs

* Fitxa de Gabriel Company a sitiodeciclismo.net
* Palmarès de Gabriel Company a cyclebase.nl
# Gabriel Comas i Ribas

Gabriel Comas i Ribas (Esporles, 1864-Barcelona, 1942). Va ser un mestre d'escola i pedagog mallorquí que es caracteritzà pel seu dinamisme dins el marc de la renovació educativa i els corrents pedagògics pestalozzians.
La seva mare exercia de mestra sense tenir cap títol. Cursà estudis de magisteri i exercí a Campanet i Banyalbufar. A partir de 1886 va estar destinat a l'escola de Sant Climent (Menorca), convertint-se en un impulsor d'experiències pedagògiques innovadores. Després de cinc anys a l'escola de Sant Climent va ser destinat a Alaior. El 1887 obrí a l'escola una aula gratuïta per a persones adultes. Establí contacte amb persones progressistes i inquietes de Maó, en especial amb l'anarquista i republicà Joan Mir i Mir. Els dos foren membres de la lògia Hermanos de la Humanidad. A Sant Climent, Comas començà amb l'organització d'excursions escolars per conèixer l'entorn.
El 1904 pronuncià una sèrie de conferències on palesava la manca de renovació a l'ensenyament primari illenc i proposava mesures per canviar la situació. En la seva conferència Extensión universitaria. Cultivo de la inteligencia proposà la conversió de les escoles unitàries en graduades. Els arguments a favor de les escoles graduades els exposà millor en el treball Reformas urgentísimas en la primera enseñanza (1907) i en especial en els escrits posteriors al viatge que va fer l'any 1911 per diversos països europeus. Comas associava estretament la graduació a l'aplicació dels principis de l'Escola Nova.
L'any 1905 tornà a Mallorca on transformà l'escola de Santa Catalina en una escola graduada amb la finalitat de potenciar el paper social de l'escola i promoure el desenvolupament integral de l'esser humà. El 1923 es traslladà a Barcelona, a l'Escola Urbana número 69, on es jubilà el 1934. Publicà nombrosos escrits a la revista ''El Magisterio Balear''.

## Referències

* ↑ Tradició i renovació pedagògica, 1898-1939. Història de l'educació: Catalunya, Illes Balears, País Valencià. L'Abadia de Montserrat: Barcelona,2002.- (Biblioteca Abat Oliba; 233)
* ↑ Alzina Seguí, Pere 164 anys d'escola a Sant Climent (Illa de Menorca) Educació i Cultura 18 (2005) P. 39-53.
* ↑ Bosch i Contestí, Rafel i Oliver i Jaume, Jaume Gabriel Comas i Ribas: un mestre del seu temps Ajuntament d'Esporles: Esporles, 1991.
* ↑ Bal·le Cerdà, Magdalena i Perelló Alorda, Mateu Gabriel Comas i Ribas: la seva vida i obra Universitat de les Illes Balears: Palma, 1998.
# Gabriel Costa

Gabriel Costa (portuguès: Gabriel Arcanjo Ferreira da Costa) (illa de Príncipe, 11 de desembre de 1954) Gabriel Arcanjo Ferreira da Costa és un polític africà que fou primer ministre de São Tomé i Príncipe del 12 de desembre de 2012 al 25 de novembre de 2014. Anteriorment havia estat primer ministre durant uns mesos l'any 2002.

## Biografia

Va ser ambaixador a Portugal de 2000 a 2002. Va ser nomenat primer ministre pel president Fradique de Menezes per liderar la coalició de govern el març de 2002. No obstant això el seu govern només va durar uns mesos pel descontentament dels militars.
El 3 de desembre de 2012 va ser de nou nomenat per liderar al govern després de la dimissió de Patrice Trovoada que havia perdut el seu suport parlamentari. El nomenament de Costa es va recolzar en els tres principals partits opositors que sumaven junts 29 dels 55 escons, el MLSTP/PSD, el Partit de Convergència Democràtica - Grup de Reflexió i el Moviment Democràtic de les Forces pel Canvi - Partit Liberal. Tanmateix, després de les eleccions legislatives de 2014 el partit de Patrice Trovoada va recuperar la majoria i hagué de deixar el càrrec.

## Referències

* 1 2 "President da Costa appoints Gabriel Costa as new Prime Minister" Arxivat 2013-01-11 at Archive.is, Politics Abroad, 11 December 2012.
* ↑ «Sao Tome's New Government to Take Office». Xinhua News Agency, 08-04-2002. Arxivat de l'original el 2013-01-26. [Consulta: 17 agost 2010].
* ↑ «Sao Tome coalition parties voice support for new govt». Xinhua News Agency, 11-10-2002. Arxivat de l'original el 2013-01-25. [Consulta: 17 agost 2010].
* ↑ «President da Costa appoints Gabriel Costa as new Prime Minister». [Consulta: 7 agost 2013].
# Artemó (poeta)

Artemó, amb l'epítet Μελοποιός (Melopoios), «autor de cants», fou un poeta mèlic grec contemporani del còmic Aristòfanes. És considerat l'autor de dos epigrames de l'Anthologia Graeca.

## Referències

* ↑ Pabón S. de Urbina, José M.; Reglà i Jiménez et alii, Vicenç. «Μελοποιός». A: Diccionari manual grec clàssic-català. Barcelona: Larousse, 2011, p. 384. ISBN 978-84-7153-909-0.
* ↑ «A'rtemon». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Nínox de Romblon

El nínox de Romblon (Ninox spilonotus) és una espècie d'ocell de la família dels estrígids (Strigidae). Habita la selva humida de les illes de Sibuyan i Tablas (potser també Romblon), a les Filipines. El seu estat de conservació es considera en perill d'extinció.
És una espècie recentment separada de Ninox philippensis, arran els treballs de Rasmussen et al. 2012.

## Referències

* ↑ «Nínox de Romblon». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 249. ISBN 978-84-16728-37-4.
* ↑ BirdLife International. «Romblon Boobook. Ninox spilonotus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 7 novembre 2022].
* ↑ PC. Rasmussen, DN.S. Allen, NJ. Collar, B. Demeulemeester, RO. Hutchinson, PGC. Jakosalem, RS. Kennedy, FR. Lambert i LM. Paguntalan (2012). Vocal divergence and new species in the Philippine Hawk Owl Ninox philippensis complex. FORKTAIL 28. 1–20
# Gallatin (Missouri)

Gallatin és una població dels Estats Units a l'estat de Missouri. Segons el cens del 2000 tenia 1.789 habitants.

## Demografia

Segons el cens del 2000, Gallatin tenia 1.789 habitants, 771 habitatges, i 477 famílies. La densitat de població era de 246,7 habitants per km².
Dels 771 habitatges en un 31% hi vivien nens de menys de 18 anys, en un 49,5% hi vivien parelles casades, en un 9,9% dones solteres, i en un 38,1% no eren unitats familiars. En el 35,5% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,92.
Per edats la població es repartia de la següent manera: un 25,8% tenia menys de 18 anys, un 7,2% entre 18 i 24, un 24% entre 25 i 44, un 20,7% de 45 a 60 i un 22,3% 65 anys o més.
L'edat mediana era de 40 anys. Per cada 100 dones de 18 o més anys hi havia 76,5 homes.
La renda mediana per habitatge era de 29.234 $ i la renda mediana per família de 40.398 $. Els homes tenien una renda mediana de 26.974 $ mentre que les dones 18.929 $. La renda per capita de la població era de 17.092 $. Entorn del 12,8% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gallatin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Gallatin». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Arthroleptides dutoiti

Arthroleptides dutoiti és una espècie de granota de la família dels petropedètids que es troba a Kenya i, possiblement també, a Uganda.
Viu als rius i a les muntanyes humides de clima tropical o subtropical.Està amenaçada per la pèrdua del seu hàbitat natural.

## Referències

* ↑ IUCN «Arthroleptides dutoiti: IUCN SSC Amphibian Specialist Group» (en anglès). The IUCN Red List of Threatened Species 2016, 18-12-2015. DOI: 10.2305/iucn.uk.2016-1.rlts.t2119a13322361.en.
* ↑ «Arthroleptides dutoiti Loveridge, 1935». Amphibian Species of the World. [Consulta: 11 agost 2024].
* ↑ «Arthroleptides dutoiti». amphibiaweb.org. [Consulta: 11 agost 2024].